'Kannibaal' sterf ná hy vrou glo vermoor | Maroela Media
Aphiwe Mapekula (Foto: Facebook)
Die 23-jarige Oos-Kaapse man wat daarvan beskuldig is dat hy 'n vrou van Mount Frere eers in dié dorp vermoor en toe van haar liggaam geëet het, is dood.
Maroela Media het vroeër berig die man het 'n vrou, met wie hy glo geen verbintenis gehad het nie, "met geweld ontvoer", haar in sy huis vermoor en toe dele van haar liggaam geëet.
Die polisie is deur die vrou se ma ontbied, maar sy was reeds dood by hul aankoms op die toneel.
Kapt. Edith Mjoko, provinsiale polisiewoordvoerder, het vroeër gesê dit lyk asof die man aan 'n geestesversteuring ly. 'n Polisielid is verder ook beseer toe die man die polisie wou aanval by hul aankoms op die toneel.
Die man was sedert die naweek in die hoësorgeenheid van die Nelson Mandela- akademiese hospitaal nadat hy in sy maag geskiet is toe hy nié op die polisie se versoek om sy mes neer te sit wou reageer nie en polisielede na bewering ook bestorm het.
Sizwe Kupelo, 'n woordvoerder vir die departement van gesondheid, het bevestig die man het Dinsdag in die vroeë oggendure gesterf.
Die man is sedertdien as Aphiwe Mapekula geïdentifiseer en die vrou as Thembisa Masumpa (35) geïdentifiseer.
Amper dink ek hy het aan iets verstik. Well serves him right. Sy kop raas.
Ja-nee man. Tot onlangs toe sou ons kannibalisme in SA te wagte wees met als wat hier saamgeflans is maar deesdae is ons almal onder een reënboog. Nou moet dit mos beskaafd gaan, of hoe?